### Beslutninger

Fremsendes Magistratsafdelingen for Teknik og Miljø med bemærkning, at byrådet i sit møde den 20. marts 2024 har vedtaget foranstående forslag i overensstemmelse med erklæring fra Teknisk Udvalg af 18. marts 2024.

###

BESLUTNINGSFORSLAG FRA V

Forslag

Venstre stiller forslag om, at der i alle fremtidige lokalplaner skal udarbejdes en frivillig aftale, hvor der skal tinglyses et pesticidforbud. Det vil gælde uanset om området har sårbare drikkevandsområder eller ej.

Venstre er bevidste om, at kommunen ikke kan tvinge bygherre til at underskrive et pesticidforbud, men at det indgår som et forhandlingsparameter på lige fod med frivillige udbygningsaftaler. Hvis bygherre vælger ikke at acceptere, skal kommunen stille skrappere krav til befæstelse. Bygherre skal skrive under på pesticidforbud før lokalplanen bliver vedtaget.

Motivation

I generationer har rent drikkevand direkte fra hanen været en selvfølge, det ønsker Venstre også det skal være i fremtiden. Rent drikkevand er kun en selvfølge så længe der arbejdes aktivt for at beskytte grundvandsressourcen.

Der er i [adresse] Kommune igangsat en række indsatsplaner med henblik på at beskytte grundvand.

Et overset område er en af de helt store synder, nemlig den private husholdning, hvor man bare kan sprøjte løs i haver på belægninger m.m. med pesticider uden nogen former for kontrol eller restriktioner - det skal stoppes nu.

I 2020 blev der solgt 113 tons aktivstoffer til private. Der blev anvendt 41 forskellige midler og en samlet middelmængde på 1697 tons. Det er især ukrudtsmidler, der er godkendt til bekæmpelse af ukrudt mellem fliser, i grus og bede, og det udgjorde 99,8% af salget.

### Sagsforløb

Udvalg: [adresse]

Dato: 08-11-2023

Nina Laursen:

Fremsendes til Teknisk Udvalg til behandling i henhold til beslutning i byrådets møde den 8. november 2023.

Udvalg: Teknisk Udvalg

Dato: 15-01-2024

Nina Laursen:

Udvalget besluttede at udsætte sagens behandling på en vurdering af, hvorvidt der er hjemmel til at tinglyse et forbud i forbindelse med salg af kommunale jorde.

Udvalg: Teknisk Udvalg

Dato: 13-03-2024

Nina Laursen:

Sagens behandling udsat.

Udvalg: Teknisk Udvalg

Dato: 18-03-2024

Nina Laursen: 3

Udvalget kunne enstemmigt bakke op om de overordnede intentioner i forslaget således, at det i forbindelse med alle fremtidige lokalplaner foreslås bygherre at indgå en frivillig aftale om tinglysning af et pesticidforbud. Udvalget er bevidste om, at kommunen ikke kan kræve, at bygherre indgår en aftale og tinglyser et pesticidforbud. Kommunalt ejede arealer til brug for villagrunde, storparceller og erhverv udbydes, hvor der konkret foreligger en saglig kommunal interesse heri, med vilkår om, at der tinglyses en servitut, der forbyder anvendelse af pesticider på grunden.